Putin ayrim shaxslarga taksichilik qilishni taqiqladi

Rossiya prezidenti Vladimir Putin sudlangan shaxslarga haydovchisi sifatida ishga kirishni taqiqlovchi qonunni imzoladi. Tegishli hujjat 11 iyun kuni rasmiy huquqiy axborot portalida e'lon qilindi.
Qonunga ko'ra, qotillik, qasddan badanga og'ir shikast yetkazish, odam o'g'irlash, talon-toroj qilish, talonchilik, shaxsning jinsiy daxlsizligi va jinsiy erkinligiga qarshi jinoyatlar sodir etganlik uchun sudlangani olib tashlanmagan fuqarolar taksi va avtobuslarni boshqarishi mumkin emas. Evroosiyo iqtisodiy ittifoqiga a'zo mamlakatlar (Armaniston, Belarus, Qirg'iziston va Qozog'iston) fuqarolari o'z ish beruvchilariga sudlanganlik yo'qligi to'g'risidagi guvohnomani taqdim etmasa, ular bilan shartnomalar bekor qilinadi.
Og'ir va o'ta og'ir jinoyatlar uchun sudlangan shaxslarning taksi va avtobus haydovchilarining ishlashini taqiqlash to'g'risidagi qonun 2023 yil 1 martdan kuchga kiradi.
Avvalroq Rossiyada migrantlar muddatsiz yashash uchun ruxsatnoma olishi ma'lum qilingandi. Shuningdek, Rossiyada migrantlar o'rtasida ommaviy mushtlashuv sodir bo'lgandi.